(Aangestuur vanaf Eksklave)
Oecussi-Ambeno (de), 'n fragment van Oos-Timor geografies binne die Indonesiese deel van Timor (Wes-Timor (de)), maar bereikbaar van die see af.
Die Kroasiese stad Dubrovnik word geskei van die hoofdeel van Kroasië deur die Bosniese stad Neum (de), en het 'n grens met Bosnië en Herzegowina en Montenegro.
Baie lande het kusfragmente wat nie direk van die vasteland bereik kan word nie behalwe per boot of vliegtuig. 'n Ekstreme voorbeeld hiervan is Alaska, wat deur Kanada van die laer 48 deelstate van die VSA geskei word, maar ten minste vier ander klein deeltjies van die VSA kan nie oorland bereik word behalwe deur Kanada binne te gaan nie: Point Roberts (en) in die noordweste van Washington, die Northwest Angle in Minnesota, 'n skiereiland wat aan Lake of the Woods (en) grens, Elm Point, 'n klein stukkie na-aan waar die kuslyn van die Lake of the Woods effens suid oor die grens duik, en soortgelyk is Buffalo Bay Point net wes van Elm Point. Die verre suidelike kus van Kroasië, deel van die Dubrovnik-Neretva-distrik, word geskei van die hoofgebied deur 'n klein deurgang in Bosnië en Herzegowina.
Die Belgiese stad Baarle-Hertog (BE) bevat 22 enklawe ninne die Nederlandse stad Baarle-Nassau.
Die dorp Baarle in die suide van Nederland bestaan uit die munisipaliteit van Baarle-Hertog (nl), 'n groep van 22 Belgiese enklawes binne Nederland; en van die Nederlandse munisipaliteit van Baarle-Nassau (nl), wat self drie enklawes in Belgiese grond het en 'n kleintjie in een van die Belgiese enklawes.
Büsingen (de), Duitsland is 'n eksklawe in die Noord-Switserse kanton Schaffhausen. Duitsland het ook 'n groep van vyf enklawes geskep deur 'n spoorweglyn tussen die dorpe Roetgen (de) en Monschau (suid van Aken) waaraan Belgiese sowereiniteit verleen is.
Die dorp Campione (en), in Italië, is ingesluit in die Switserse kanton Ticino (de), alhoewel dit in praktyk as deel van Switserland geadministreer word. Dit maak deel uit van die Switserse doeanegebied, gebruik die Switserse Frank (de) as wettige betaalmiddel, en die inwoners hoef nie inkomstebelasting aan Italië te betaal nie, maar dit val nogtans onder Italiaanse sowereiniteit.
Die Spaanse dorp Llivia (fr), 'n eksklawe in die suide van Frankryk, 'n paar kilometer oos van die Prinsdom van Andorra.
Die dorpies Ormidhia en Xylotymvou in Ciprus, omring deur die Britse Sowereine Basis Gebied van Dhekelia (en). Binne die basis behoort die Dhekaliakragstasie ook aan Ciprus, al word dit omring deur Britse grond en word dit selfs in twee verdeel deur 'n Britse pad.
In Australië is die Australiese Hoofstadgebied (Australian Capital Territory of ACT) 'n enklawe van die deelstaat Nieu-Suid-Wallis. Die ACT administreer ook die afsonderlike kusenklawe Jervis Bay Territory (en) aan die suidkus van Nieu-Suid-Wallis. Die Australiese grondwet (geskryf voor die ACT se grondvesting) bepaal dat die ligging van die nasionale hoofstad geheel binne Nieu-Suid-Wallis moet wees.